Polimorfinīnes

Polimorfinīnes (Polymorphininae) ir foraminīferu apakšdzimta, kas pārstāv pārsvarā brīvi peldošas formas. Apakšdzimtas izveidošana piedēvēta franču naturālistam Alsidam Orbiņī, taču pirmais to publicēja 1881. gadā britu mikropaleontologs Henrijs Bradijs. Ģeohronoloģiski polimorfinīnes ir zināmas no augšējā triasa perioda (reta laikmets) līdz mūsdienām.

 Apraksts 
Čaula ir brīva (nepiestiprinās pie substrāta), kameras var būt izvietotas spirāliski ap augšanas garenasi. Tās var būt gan biseriālas, gan uniseriālas. Kameras stipri pārsedzas.Loeblich, A. R.; Tappan, H. (1988). Foraminiferal Genera and their Classification. Van Nostrand Reinhold Company, New York. 503 lpp. ISBN 0-442-25937-9 Tās ir vairāk vai mazāk uzpūstas. Prolokuls parasti ir ieapaļš. Tālākās kameras ir ar īsu ventrālo un garu dorsālo pusi, un kapucveidīgi piekļaujas ar savu pamatni iepriekšējās kameras augšējai sānu daļai, lielākā vai mazākā mērā apkļaujot to no atveres gala puses. Šuves ir virspusējas vai padziļinātas. Atvere ir termināla, radiāla, parasti ieapaļa, bieži vien ar atveres caurulīti, retāk šauri eliptiska, reizēm spraugveidīga, izvietota pēdējās kameras izstieptajā galā (virsotnē). Atvere parasti atveras tieši kameras dobumā, bet dažām ģintīm ir speciāla maziņa atveres kamera, kas nodalīta no kameras dobuma ar plānu sieniņu un ar ieapaļu caurumu vidū. Reizēm var konstatēt sānu vagu, kas savieno divu blakus esošo kameru atveres. Dažām ģintīm ir raksturīgas iekšējas atveres caurulītes, kas nokarājas kameras dobumā. Atsevišķiem dažādu sugu īpatņiem ir papildus fistuloza, dihotomiski zarojoša kamera, kas atsevišķos gadījumos tilpuma ziņā pat pārsniedz visas čaulas tilpumu. Tās nosegtais atveres gala apgabals un sieniņas daļēji izšķīst, veidojot samērā lielas atveres, tādējādi atvieglojot protoplazmas plūsmu starp kamerām un ārējo vidi. Papildus kameras izveidošanās un sieniņu daļēja izšķīšana acīmredzot ir saistīta ar gametu veidošanos.

Apakšdzimtas dalīšana ģintīs balstīta uz leņķa lielumu starp kameru izvietojuma plaknēm un atveres īpatnībām.Марковский Б.П., Орлов Ю.А., Раузер-Черноусова Д.М., Руженцев В.Е., Соколов Б.С., Фурсенко А.В., Основы палеонтологии (Общая часть. Простейшие), издательство "Наука", Москва, 1959. г., 258. lpp.

 Sistemātika 
Polimorfinīņu dalījums ģintīs:World Foraminifera Database:
apakšdzimta: Polymorphinidnae Fuchs, 1967
ģints: Allopolymorphina Quilty & Whitehead, 2014 †
ģints: Aralina Tsatsir, 1970 †
ģints: Enantiomorphina Marie, 1941 †
ģints: Eoguttulina Cushman & Ozawa, 1930 †
ģints: Eupolymorphina McCulloch, 1977
ģints: Francuscia McCulloch, 1981
ģints: Glandulopleurostomella Silvestri, 1903 †
ģints: Globulina d'Orbigny, 1839
ģints: Gorisella Dzhanelidze, 1980 †
ģints: Guttulina d'Orbigny, 1839
ģints: Metapolymorphina McCulloch, 1977
ģints: Meudonia Bignot, 1990 †
ģints: Nodocantabricus Rigaud & Schlagintweit, 2016 †
ģints: Paleopolymorphina Cushman & Ozawa, 1930 †
ģints: Pealerina Lalicker, 1950 †
ģints: Polymorphina d'Orbigny, 1826
ģints: Pseudopolymorphina Cushman & Ozawa, 1928
ģints: Pyrulina d'Orbigny, 1839
ģints: Pyrulinoides Marie, 1941 †
ģints: Sagoplecta Tappan, 1951 †
ģints: Scythimorphina Neagu, 2001 †
ģints: Sigmoidella Cushman & Ozawa, 1928
ģints: Sigmomorphina Cushman & Ozawa, 1928
ģints: Spirofrondicularia Schubert, 1902 †
ģints: Strigialifusus Loeblich & Tappan, 1986 † 

(†) - izmirušu organismu grupa.

 Atsauces 

Kategorija:Foraminīferas